गानों से हर साल साउथ कोरिया कमाता है 2.96 लाख करोड़ रुपए
South Korean Boy Band BTS - Popularity, Net Worth, And Members Details. साउथ कोरिया के पॉपुलर म्यूजिक बैंड BTS के 10 साल पूरे हो चुके हैं। इस खास मौके पर 9 जून को BTS ने नया सिंगल गाना टेक टू रिलीज किया है
साउथ कोरिया के पॉपुलर म्यूजिक बैंड BTS के 10 साल पूरे हो चुके हैं। इस खास मौके पर 9 जून को BTS ने नया सिंगल गाना टेक टू रिलीज किया है। ये गाना रिलीज के चंद दिनों बाद ही 20 जून को बिलबोर्ड ग्लोबल 200 में टॉप पर आ चुका है। ऐसा करते हुए BTS ने रिकॉर्ड कायम कर लिया है।
के-पॉप म्यूजिक बैंड BTS के गानों के फैंस दुनिया भर में हैं। BTS का पूरा नाम है- बुलेट प्रूफ बॉय स्काउट्स। इस साल BTS पॉप ग्रुप की 10वीं एनिवर्सरी सेलिब्रेट की जा रही है। इस मौके पर साउथ कोरिया की राजधानी सियोल में सियोल टावर, सियोल सिटी हॉल और 123 मंजिला लोटे वर्ल्ड टावर जैसी कई इमारतों को पर्पल लाइट्स से सजाया गया है।
इतना ही नहीं, कोरियाई सरकार ने सियोल में BTS से जुड़े खास स्पॉट्स को टूरिस्ट स्पॉट मार्क कर दिया है। ये वो जगहें हैं जहां BTS ग्रुप ने म्यूजिक वीडियो रिकॉर्ड किए हैं या परफॉर्म किया है। टूरिज्म को बढ़ावा देने के लिए ये कदम उठाया गया है। दरअसल, लोगों के बीच BTS के गानों को लेकर जितना क्रेज है, इनका उतना ही इम्पैक्ट साउथ कोरिया की इकोनॉमी पर भी है।
BTS दुनिया भर में इतना पॉपुलर क्यों है, इनका देश की इकोनॉमी में कितना कॉन्ट्रिब्यूशन है और इन सिंगर्स के बैंड से अलग होकर मिलिट्री सर्विस जॉइन करने से साउथ कोरिया की इकोनॉमी पर कितना असर पड़ेगा, आइए जानते हैं...
​​​​​​2022 से BTS ने बैंड के तौर पर परफॉर्म नहीं किया है। ये सिंगर्स जल्द ही साउथ कोरियाई मिलिट्री में कंपल्सरी सर्विस देने के लिए बैंड से अलग हो जाएंगे। दरअसल, साउथ कोरिया में 18 से 35 साल की उम्र के बीच शारीरिक तौर पर फिट हर आदमी को मिलिट्री में 18-21 महीने की सर्विस देना जरूरी है।
कई इकोनॉमिक एक्सपर्ट्स BTS के डिफेंस में शामिल होने के खिलाफ हैं। एक्सपर्ट्स का मानना है कि अगर BTS सिंगर्स बैंड से अलग होकर डिफेंस में जाते हैं तो देश की इकोनॉमी को खासा नुकसान हो सकता है। बैंड के सिंगर जे होप ने इस साल अप्रैल में कोरिया की कंपल्सरी मिलिट्री सर्विस जॉइन कर ली। पिछले साल ग्रुप के सबसे सीनियर सिंगर जिन 30 साल की उम्र में डिफेंस सर्विस जॉइन करने वाले पहले BTS सिंगर बन गए थे।
जहां कोरियन नहीं बोली जाती, वहां कोरियन गानों के सबसे ज्यादा फैंस 
ये सिंगर्स कोरियन भाषा में गाने गाते हैं। इसके बावजूद BTS के सबसे ज्यादा फॉलोअर्स उन देशों में हैं जहां कोरियन नहीं बोली जाती है। दुनिया में सबसे ज्यादा बोली जाने वाली भाषाओं में भी कोरियन 13वें नंबर पर है। इसके बावजूद फिलीपींस, इंडोनेशिया, ब्राजील, वियतनाम, थाईलैंड, मलेशिया, अमेरिका और भारत जैसे देशों में भी BTS के सबसे ज्यादा फैंस हैं।
7 सिंगर्स का बैंड है BTS 
BTS बैंड में 7 सिंगर्स हैं- किम नामजून (RM), किम सोक-जिन, मिन युंगी (सुगा), जंग हो-सोक (जे-होप), पार्क जिमिन, किम तह्युंग (वी), जंगकूक। 2010 में बने इस बैंड को बैंगटन सोनयोनडान के नाम से भी जाना जाता है। 2013 में BTS ने इंग्लिश में अपना नाम बुलेटप्रूफ बॉय स्काउट्स से बदलकर बियॉन्ड द सींस कर लिया था।
लैंग्वेज बैरियर होने के बावजूद BTS के गानों ने म्यूजिक इंडस्ट्री में ढेरों वर्ल्ड रिकॉर्ड अपने नाम किए हैं। 2023 में BTS को 65वें ग्रैमी अवॉर्ड्स के बेस्ट म्यूजिक वीडियो कैटेगरी में तीसरी बार नॉमिनेशन मिला था। इसके अलावा BTS के सिंगर्स UN के साथ मिलकर हिंसा के खिलाफ ग्लोबल कैंपेन भी चला रहे हैं। BTS ने UNICEF के ग्लोबल ऐंबैस्डर के तौर पर यूनाइटेड नेशन्स में अपने गाने लव योरसेल्फ की थीम पर स्पीच भी दी थी।
BTS ने साउथ कोरिया की इकोनॉमी और टूरिज्म को कितना बदला, इस पर एक नजर..
साउथ कोरिया के लिए खजाने से कम नहीं है BTS 
BTS की पॉपुलैरिटी की वजह से कोरियाई कल्चर, इकोनॉमी और इंडस्ट्री को फायदा हुआ है
साउथ कोरिया की इकोनॉमी में BTS का कितना कॉन्ट्रिब्यूशन है, इस बात का अंदाजा इसी से लगाया जा सकता है कि इसका जिक्र करने के लिए देश में एक खास शब्द ईजाद कर लिया गया है- बैंगटन इकोनॉमी। इस वजह से BTS को नेशनल ट्रेजर भी कहा जाता है। BTS साउथ कोरिया के लिए किसी खजाने से कम नहीं है।
सरकारी कोरियन फाउंडेशन के मुताबिक 2018 तक कोरियन ह्ल्यु वेव यानी कोरियन टीवी शोज, म्यूजिक, क्लोथिंग और के-पॉप से जुड़ने वाले लोगों में 22% का इजाफा हुआ। 2022 में ये आंकड़ा करीब 17 करोड़ तक पहुंच गया है।
कोरोना काल में भी BTS ने की 5 अरब 76 करोड़ की कमाई
2021 में जर्नलिस्ट स्टेसी वानेक स्मिथ ने BTS बैंड की वजह से कोरियाई कल्चर के प्रति बढ़ते हुए इंटरेस्ट पर रिसर्च की थी। इस रिपोर्ट के मुताबिक कोविड महामारी के दौरान हुए ऑनलाइन BTS कॉन्सर्ट के टिकट और मर्चेंडाइज की बिक्री की बदौलत करीब 5 अरब 76 करोड़ की कमाई हुई थी।
BTS के क्रेज की वजह से न सिर्फ इकोनॉमी में उछाल आया है बल्कि कोरियाई भाषा की पढ़ाई के कोर्सेज भी तेजी से बिक रहे हैं। दुनिया की नजर कोरियाई टीवी शोज, फैशन और ट्रेडिशनल खाने पर भी है। स्टेसी वानेक स्मिथ की रिपोर्ट के मुताबिक BTS हर साल करीब 5 अरब डॉलर यानी 41,173 करोड़ रुपए का कॉन्ट्रिब्यूशन कर रहा है।
BTS के डिफेंस जॉइन करने की घोषणा से गिर गए थे कंपनियों के शेयर्स 
इन वजहों से एक्सपर्ट्स BTS के साउथ कोरिया में डिफेंस सर्विस में शामिल होने के खिलाफ हैं। जब पहली बार ये घोषणा पब्लिक के सामने आई कि BTS के सिंगर्स आर्मी में शामिल होने जा रहे हैं तो BTS की पेरेंट कंपनी HYBE के शेयर्स में 7.8% तक की गिरावट देखी गई। रायटर्स की रिपोर्ट के मुताबिक BTS के डिफेंस में शामिल होने को लेकर लोगों के मन में काफी एंग्जाइटी थी इस वजह से गिरावट हुई। हालांकि BTS की डिफेंस सर्विस 2025 के अंत तक खत्म हो जाएगी।
वहीं, शिनहैन इन्वेस्टमेंट कॉर्पोरेशन के एनालिस्ट जी इन-हाए के मुताबिक BTS के डिफेंस जॉइन करने से उनकी सेल में खास कमी तो नहीं आएगी क्योंकि इनका मर्चेंडाइज- बैकपैक, टी-शर्ट्स, शूज, स्टिकर्स जैसी चीजें बिकती रहेंगीं। इसके अलावा बैंड का पुराना कंटेंट, फोटोबुक और ऐसी एल्बम जो अब तक रिलीज नहीं हुईं हैं उनसे भी काफी प्रॉफिट आने की उम्मीद है। साथ ही BTS के सिंगर्स इंडिविजुअल लेवल पर गाने रिलीज कर सकते हैं। हालांकि, ये देखना होगा कि बैंड से जुड़े बाकी बिजनेस से बैंड की नामौजूदगी की कितनी भरपाई हो पाती है।
BTS की पॉपुलैरिटी की 6 वजहें : 
BTS के ज़्यादातर गाने मेंटल हेल्थ, सेल्फ लव, स्कूल या वर्कप्लेस पर होने वाली बुलींग और महिलाओं के सशक्तिकरण जैसे टॉपिक्स पर हैं। इनके म्यूजिक वीडियो में भी गाने के इमोशन को कहानी की तरह फिल्माया जाता है। इनके हर म्यूजिक वीडियो में कोई मैसेज जरूर होता है। इन सब फैक्टर के अलावा इन वजहों से BTS पॉपुलर है:
BTS के फैंस नहीं ARMY है
BTS फैंस को आर्मी कहा जाता है। फिलीपींस, इंडोनेशिया, ब्राजील, वियतनाम, थाईलैंड, मलेशिया, अमेरिका जैसे देशों में जहां कोरियाई भाषा नहीं बोली जाती, वहां भी BTS के कोरियन गाने सुने जाते हैं। इनके फैंस को ARMY कहा जाता है।
भारत में भी BTS ARMY काफी एक्टिव है। साउथ कोरिया में ब्लैकपिंक जैसे और भी के-पॉप म्यूजिक बैंड हैं जिनके लाखों फैंस हैं, लेकिन BTS ARMY सबसे खास है। दरअसल, BTS सिंगर्स अपने फैंस से पर्सनली मिलते हैं, उनकी परवाह करते हैं और उनसे काफी कनेक्टेड रहते हैं।
बदले में ARMY BTS के लिए कुछ भी करने के लिए तैयार रहती है। BTS ARMY सिर्फ एक फैन ग्रुप होने से कहीं ज्यादा है। ये हर देश में एक कम्युनिटी की तरह काम करते हैं। लगभग हर देश में BTS ARMY सरकार के साथ चैरिटी प्रोग्राम से जुड़ी हुई है।
इसके अलावा ARMY ने समय-समय पर फ्लैश मॉब्स, स्पेशल स्क्रीनिंग में BTS मेंबर्स को कई बार एयरपोर्ट पर भीड़ में फंसने से बचाया है। सोशल मीडिया पर कई लोगों ने BTS के गानों के जरिए मुश्किल समय में खुद को संभालने की कहानियां शेयर की हैं। हालांकि कई बार फैंस ने BTS के करीब आने के लिए हदें पार की हैं:
